tartuNLP/wikipedia-smugri-20251201 huggingface dataset:
Vieno Kari

Vieno Ester Friström (ent. Kari, o.s. Lind, 25. kesäkuuta 1899 Helsinki – 7. tammikuuta 1985 Helsinki) oli suomalainen uimahyppääjä ja kilpauimari, joka voitti neljä kerroshyppyjen Suomen mestaruutta 1910-luvulla. 
Ura.
Helsingfors Simsällskapia edustanut Kari suoritti uimakandidaatin tutkinnon vuonna 1910 Ursinin uimalaitoksella. Kari osallistui ensimmäisiin kilpailuihinsa Helsingissä heinäkuussa 1912, jolloin hän sijoittui HSS:n juhlakilpailuissa kolmanneksi häviten Tukholman olympialaisten pronssi- ja kultamitalisteille Isabelle Whitelle ja Greta Johanssonille. Kari voitti Suomen mestaruuden suorissa kerroshypyissä neljästi peräkkäin 1913–1916. Vuonna 1917 hän sijoittui hopealle Terttu Kainuvaaran jälkeen ja voitti taideuinnin SM-kultaa. Vuoden 1918 SM-kisoissa Kari sai hopeaa suorissa hypyissä ja taideuinnissa.
Sisällissodan jälkeen Kari siirtyi työläisseura Helsingin Jyryyn, jonka edustajana hän voitti lukuisia Työväen Urheiluliiton mestaruuksia 1920-luvulla. Hän oli TUL:n mestari kerroshypyissä 1922–1925 ja 1928, taideuinnissa 1920, 1923 ja 1927–1929, 100 metrin vapaauinnissa 1922–1923, 50 metrin vapaauinnissa 1920 ja 1922 sekä 4×50 metrin viestimestari Jyryn joukkueessa 1921 ja 1925.
Kari osallistui vuoden 1925 Frankfurt am Mainin työläisolympialaisiin, joissa hän sijoittui 100 metrin vapaauinnissa neljänneksi ja 200 metrin rintauinnissa seitsemänneksi. Vuonna 1928 Kari oli Moskovan spartakiadeissa kerroshyppyjen kolmas. Kari toimi myös opettajan Jyryn uimakoulussa, jossa hänen oppilaisiinsa kuului muun muassa tuleva spartakiadivoittaja Irma Lumivuokko.
Spartakiadimatkansa johdosta TUL:n sosialidemokraattinen johto erotti Karin liiton jäsenyydestä. 1930-luvun alussa hän siirtyi aluksi Helsingin Työväen Uimareihin, kun viranomaiset lakkauttivat Jyryn kommunistilakien nojalla, ja myöhemmin vuosikymmenen puolivälissä takaisin HSS:iin. Vuonna 1935 Kari voitti vielä kerroshyppyjen mestaruuden Helsingin Uimareitten järjestämissä epävirallissa hallimestaruuskilpailuissa Yrjönkadun uimahallissa, ja jatkoi uraansa piiritasolla 1940-luvulle saakka.
Vieno Karin puoliso oli Lauri Kari, jonka kanssa hän avioitui 1919. Lauri Kari kuoli räjähdysonnettomuudessa 1936. Vieno Kari avioitui Johan Adolf Friströmin kanssa 6.4.1944.
2-aminotiatsoli

2-aminotiatsoli (C3H4SN2) on heterosyklinen yhdiste ja tiatsolin johdannainen. Yhdistettä käytetään orgaanisissa synteeseissä valmistettaessa väriaineita ja lääkkeitä.
Ominaisuudet.
2-aminotiatsoli on huoneenlämpötilassa ulkomuodoltaan valkoinen kiteinen aine. Yhdiste liukenee kohtalaisesti kuumaan veteen ja heikommin viileämpään. Etanoliin tai dietyylieetteriin se liukenee vain hieman. Laimeat hapot liuottavat 2-aminotiatsolin. 2-aminotiatsolin liuokset ovat lievästi happamia ja sen pKa-arvo on 5,28. Se on kuitenkin emäksisempi kuin tiatsoli. 2-aminotiatsoli reagoi monien muiden aromaattisten yhdisteiden tavoin muun muassa kondensoituen karbonyyliyhdisteiden kanssa, elektrofiilisellä aromaattisella substituutiolla ja diatsotiointireaktioilla. 
Valmistus ja käyttö.
2-aminotiatsolia voidaan valmistaa kondensoimalla tioureaa α-kloorikarbonyyliyhdisteen kuten klooriasetaldehydin kanssa. Toinen tapa valmistaa yhdistettä on kloorata vinyyliasetaattia sulfuryylikloridin avulla ja muodostunut välituote reagoi tiourean kanssa 2-aminotiatsoliksi.
2-aminotiatsolia käytetään eräiden lääkeaineiden kuten sulfatiatsolin valmistamiseen. Sitä käytetään myös valmistettaessa atsovärejä ja eräitä muita väriaineita.
Seututie 431

Seututie 431 on Mikkelin Otavasta Joutsan Leivonmäelle kulkeva maantie. Se alkaa Valtatie 5:n varresta Hirvensalmentienä, muuttuu Otavantieksi, Joutsantieksi, Hirvensalmentieksi jälleen, Poikkitieksi ja lopulta lyhyesti Leivonmäentieksi ennen päättymistään Valtatie 4:ään.. Hirvensalmen ja Joutsan välinen osuus valmistui vuonna 1878. 
Tie toimii pääväylänä Hirvensalmen ja Mikkelin välillä ja yhdistää valtatiet 4 ja 5. Vuoden 1933 yleiskartasta näkyy, että tuolloin Mikkelin ja Jyväskylän välinen valtatie kulki nykyisen 431:n reittiä. Tämän reitin korvasi myöhemmin Valtatie 13. 
Tien loppupää Kälän ja Leivonmäen välillä oli aiemmin yhdystie 6161. Osuus liitettiin osaksi seututietä 431 vuoden 1996 tienumerointiuudistuksessa.
Tie oli vielä alkuvuodesta 2015 useassa kohtaa huonokuntoinen, muun muassa Suonsalmelta länteen olevalla suolla tiehen oli muodostunut hidastetöyssyn kaltainen notkahdus joka aiheutti vaaraa liikenteelle. Heinäkuussa tietä kuitenkin peruskorjattiin, vain kuukausi tiellä sattuneen kuolonkolarin jälkeen. 
Vielä ennen Covid19-pandemiaa Seututietä 431 Mikkelin ja Joutsan välillä liikennöi päivittäin kumpaankin suuntaan yksi linja-autovuoro. Tämä yhteys kuitenkin lakkautettiin kesällä 2020. Mikkelin ja Hirvensalmen välillä liikennöi edelleen päivittäin ELY-keskuksen järjestämiä maaseutuliikenteen linja-autovuoroja, mikä on merkittävää Mikkelin työssäkäyntialueeseen kuuluvan Hirvensalmen kannalta.
Chelo Alonso

Chelo Alonso (oikealta nimeltään Isabel Apolonia García Hernández, 10. huhtikuuta 1933 Central Lugareño, Camagüey – 20. helmikuuta 2019) oli kuubalaissyntyinen tanssija ja elokuvanäyttelijä.
Alonso esiintyi tanssijana kotimaassaan, kiertueilla Keski-Amerikassa ja Broadwaylla sekä Pariisin Folies Bergère -teatterissa. Sensuellin kauniista ja luonteeltaan räjähtävästä naisesta tuli 1950- ja 1960-lukujen vaihteessa yksi italialaisten peplum-elokuvien tähdistä. Hänen ensimmäinen elokuvansa oli "Nel segno di Roma" vuonna 1959. Alonso teki myös perinteisempiä seikkailuelokuvia ja kokeili vakavampia rooleja esimerkiksi Luigi Filippo D’Amicon elokuvassa "Quattro notti con Alba" (1962).
1960-luvun alussa Alonso meni naimisiin tuottaja Aldo Pomilian kanssa. Hän vetäytyi joksikin aikaa valkokankaalta, mutta jatkoi uraansa televisiossa. Myöhemmin hän näytteli sivuosia muutamissa spagettiwesterneissä kuten Sergio Leonen "Hyvät, pahat ja rumat" (1966). Miehensä kuoltua Alonso asettui Toscanaan, jossa hän on toiminut muun muassa hotellinpitäjänä ja ravintoloitsijana.
Giuseppe Addobbati

Giuseppe Addobbati (31. joulukuuta 1909 Makarska, Itävalta-Unkari – 4. tammikuuta 1986 Rooma) oli italialainen näyttelijä.
Addobbati asui pitkään Triestessä, jossa hän omistautui teatterille. Hänen ensimmäinen elokuvansa oli Giovacchino Forzanon ohjaama "Tredici uomini e un cannone" (1936). Addobbati esitti sivuosia vuoteen 1943 saakka noin kahdessakymmenessä elokuvassa. Hän jatkoi uraansa pitkän hiljaisuuden jälkeen vuonna 1951 käyttäen usein salanimiä "John Douglas" tai "John McDouglas". 1960-luvulla hän esiintyi lukuisissa peplum- ja muissa viihde-elokuvissa. Addobbati muistetaan ehkä parhaiten roolistaan Bernardo Bertoluccin elokuvassa "Fasisti" ("Il conformista", 1970).
Renato Rossini

Renato Rossini (s. 10. tammikuuta 1941 Rooma) on italialainen elokuvanäyttelijä.
Rossini aloitti elokuvauransa 1960-luvun alun peplum-elokuvissa. Myöhemmin hän näytteli sivuosia lukuisissa seikkailu-, giallo- ja rikoselokuvissa käyttäen usein taiteilijanimiä "Howard Ross" tai "Red Ross". Rossinin elokuvista ehkä merkittävin on Flavio Mogherinin ohjaama "La ragazza dal pigiama giallo" (1977). Hän on esiintynyt myös fotonoveloissa ja televisiosarjoissa.
Superhero Diaries – Part I

Superhero Diaries – Part I on power metal -yhtye Enfarcen ensimmäinen albumi. Se julkaistiin 30. huhtikuuta 2014.
Levy on konseptilevy, joka kertoo tarinaa Steel Enforcer -nimisestä supersankarista. Sankari päätyy Maahan, jossa hän paiskii töitä pahuuden poistamiseksi ja tämän tehtyään ajautuu työttömyyden kurimukseen ja seurauksiin.
Albumin ensimmäinen single ”I’m a Hero” julkaistiin 22. helmikuuta 2014. Albumi sisältää cover-version Bonnie Tylerin hitistä "Holding Out for a Hero".
Ignoramus et ignorabimus

Ignoramus et ignorabimus on latinankielinen lause, joka tarkoittaa: "Emme tiedä emmekä tule tietämään." Lause ilmaisi erään 1800-luvulla esitetyn käsityksen tieteellisen tiedon rajoista, ja sen esitti saksalainen fysiologi Emil du Bois-Reymond teoksessaan "Über die Grenzen des Naturerkennens" vuonna 1872.
Hilbertin vastaus.
Matemaatikko David Hilbert ilmaisi vastaväitteensä 8. syyskuuta 1930 kuuluisassa puheessaan Saksan tiedemisten ja lääkärien yhdistykselle Königsbergissä seuraavasti:
Meidän ei pidä uskoa niistä, jotka tänään filosofisin perustein ja päättäväisin äänin ennustavat kulttuurin luhistumista ja hyväksyvät käsityksen "ignorabimus". Sillä ei ole olemassa mitään "ignorabimusta", eikä käsitykseni mukaan mitään sellaista luonnon­tieteessä. Vastauksena typerälle "ignorabimukselle" isku­lauseemme olkoon: "Wir müssen wiseen — wir werden wissen!"' ('Meidän tulee tietää — me saamme tietää!')
Jo vuonna 1900 hän oli sanonut matemaatikkojen kansain­välisessä kongressissa Pariisissa: ”Matematiikassa ei ole mitään "ignorabimusta".”
Hilbert työskenteli muiden formalistien kanssa 1900-luvun alussa luodakseen matematiikalle tukevan perustan. Kuitenkin vuonna 1931 Gödelin epätäydellisyysteoreema osoitti, että mikään äärellinen aksioomajärjestelmä, joka on tarpeeksi moni­mutkainen voidakseen esittää tavan­omaista aritmetiikkaa, ei voi koskaan saavuttaa Hilbertin ohjelman tarkoitusperää. Täten se osoitti monet Hilbertin tavoitteet mahdottomiksi ja täsmensi useimpien aksiomaattisten systeemien rajat.
Seitsemän maailman arvoitusta.
Emil du Bois-Reymond käytti ilmaisua "ignoramus et ignorabimus" Preussin tiedeakatemiassa vuonna 1880 pitämässään puheessa, joka käsitteli seitsemää suurta "maailman arvoitusta".
Hän luettelo seitsemän ”maailman arvoitusta”, joista kolmesta hän julisti, ettei tiede eikä filosofia voisi niitä koskaan ratkaista, koska ne ovat trans­kendenttisia. Arvoituksista seuraavia hän piti transkendenttisina, ja arvio "ignoramus et ignorabimus" koski nimenomaan niitä:
”1. Aineen ja voiman perimmäinen luonne, 
2. liikkeen alkuperä...
5. yksinkertaisten aistimusten alkuperä, täysin transkendenttinen kysymys.”
Sosiologisia vastauksia.
Sosiologi Wolf Lepenies käsitteli "ignorabimus"-väitettä näkökannalta, joka poikkeaa siitä, mitä Bois-Reymond tarkoiti esittäessään väitteitä tieteen rajoista:
"— se on itse asiassa uskomattoman itse­varmaa kannatusta tieteelliselle hybrikselle, joka on naamioitu vaati­matto­muudeksi —
Tämä liittyi keskusteluun Friedrich Woltersista, yhdestä George-Kreis -kirjallisuuspiirin jäsenestä. Lepenies väitti, että Wolters ymmärsi väärin tieteen mahdolli­suuksista koskevan pessimismin asteen, mutta ymmärsi hyvin sen johto­päätöksen, että tiede­miehet itse voivat osoittaa itse­kriikkiä.
Mario Costa

Mario Costa (1. kesäkuuta 1908 Rooma – 22. lokakuuta 1995 Rooma) oli italialainen elokuvaohjaaja.
Costan elokuvaura alkoi 1930-luvulla Luce-instituutin leikkajana. Hän työskenteli jälkiäänityksen ohjaajana, tuotantopäällikkönä ja käsikirjoittajana ja ohjasi ensimmäisen lyhytelokuvansa vuonna 1938. Hänen ensimmäinen pitkä näytelmäelokuvansa oli "La sua strada" vuonna 1946. Myöhemmin Costa ohjasi oopperaelokuvia, neorealistissävyisiä melodraamoja ja komedioita sekä 1960-luvun vaihteesta lähtien seikkailu- ja peplum-elokuvia. Hänen viimeinen elokuvansa oli spagettiwestern "Salaliitto" ("La belva") vuonna 1970.
Coca-Cola Life

Coca-Cola Life oli The Coca-Cola Companyn tuote, joka julkaistiin Argentiinassa ja Chilessä vuonna 2013. Juoma kehitettiin erään Argentiinassa ja Chilessä tehdyn viiden vuoden tutkimuksen pohjalta.
Coca-Cola Life oli Coca-Cola-tuoteperheen ainoa tuote, jonka makeutusaineina on käytetty sokeria ja steviaa, jonka turvallisuusraja on kymmenesosa siitä mitä aspartaamin. Juoma tuli Eurooppaan vuonna 2014.
Coca-Cola Life oli vähäkalorinen versio Coca-Colasta 36 kcal/200 ml -arvoilla, joka on 60 prosenttia vähemmän kuin alkuperäisessä versiossa. Juomaa markkinoitiin Argentiinassa ja Chilessä Diet Coken ja Coca-Cola Zeron rinnalla.
Coca-Cola Life lisättiin Viking Linen juomavalikoimaan kesällä 2015.
Vuonna 2017 Coca-Cola ilmoitti, että tuotteen myynti lopetetaan Isossa-Britanniassa. Vuonna 2020 Coca-Cola ilmoitti, että he arvioivat Coca-Cola Lifen jatkoa.
Luettelo 14. dalai lama Tenzin Gyatson ulkomaanmatkoista Intian ulkopuolelle

Tämä on luettelo Tenzin Gyatson, 14. dalai laman virallisista vierailuista Intian ulkopuolelle vuoden 1959 jälkeen. Luettelossa ei ole yksityisiä vierailuita. 
Alkuvuodesta 2018 dalai-laman edustajat kertoivat, ettei dalai-lama tule enää tekemään vierailuita ulkomaille. Syyksi ilmoitettiin dalai-laman korkea ikä ja tästä johtuva väsymys.
Suomenmaa (kirjasarja)

Suomenmaa viittaa kahteen Suomen maantiedettä kuvaavaan kirjasarjaan.
Vuosien 1919–1931 kirjasarja.
Vuosien 1919 ja 1931 välisenä aikana julkaistiin "Suomenmaa"-niminen kirjasarja, joka koostui kymmenestä osasta. Suomi esitellään teoksessa lääneittäin ja kunnittain. Ensimmäisenä ilmestyi Uudenmaan lääniä kuvaava osa. Oulun läänin tiedot oli jaettu kahteen niteeseen ja nämä ilmestyivät kirjasarjan viimeisinä osina. 
Kirjasarjan toimittajina olivat maantieteilijä J. E. Rosberg, historiantutkija Kustavi Grotenfelt, maantieteilijä Kaarlo Hildén sekä geologi ja maantieteilijä Erkki Mikkola.
Vuosien 1967–1978 kirjasarja.
Vuosien 1967 ja 1978 välisenä aikana WSOY kustansi seitsenosaisen maantieteellisen hakuteossarjan "Suomenmaa". 
Kirjasarja esittelee Suomen silloiset kunnat ja eräitä juuri kuntaliitoksissa hävinneitä kuntia ja lisäksi erikseen Ikaalisten epäitsenäisen kauppalan aakkosjärjestyksessä maantieteilijöiden kirjoittamina artikkeleina. Kirja sisältää käsiteltyjen kuntien pienet yleissilmäyskartat ja valokuvia. Kunkin osan alussa on Suomen kuntakartta, johon on merkitty kaikkien silloisten Suomen kuntien nimet ja lopussa kartta, johon on merkitty vain kyseisessä osassa esiteltävien kuntien nimet.
Kirjasarjan toimittajina olivat Hannu Tarmio, Pentti Papunen, Kalevi Korpela ja Marketta Heinonen.
Ihmisiä elämän pohjalla

Ihmisiä elämän pohjalla on suomalainen televisionäytelmä vuodelta 1967. Se on sovitus Maksim Gorkin näytelmästä "Pohjalla", ja sen ohjasi Mikko Niskanen Yleisradion radio- ja televisiokorkeakoulukurssin yhteydessä. Tarina kertoo yömajan köyhistä asukeista.
Mustavalkoinen televisionäytelmä ensiesitettiin Yle TV2 -kanavalla 14. tammikuuta 1967. Yle Teema esitti sitä uusintana tammikuussa 2009.
Mello Yello

Mello Yello on hyvin kofeiinipitoinen sitruunanmakuinen virvoitusjuoma, jota valmistaa sekä jakelee The Coca-Cola Company. Juoma esiteltiin 1. maaliskuuta 1979 haastamaan Pepsin Mountain Dew.
Mello Yello vedettiin Australiassa pois markkinoilta 1990-luvun alussa, koska se korvattiin samannäköisellä mutta kofeiinittomalla Liftillä. Pohjois-Amerikassa "Mello Yellosta" on ollut kolmea eri makuvaihtoehtoa. Mello Yello Cherry kehitettiin haastamaan Mountain Dew Code Red. Kaksi muuta vaihtoehtoa olivat Mello Yello Afterglow (persikanmakuinen) ja Mello Yello Melon. Kaikki kolme olivat saatavilla vain rajoitetun ajan.
Alkuvuodesta 2010 Coca-Cola esitteli kuvia uudesta pakkauksesta, joka muistuttaa vuoden 1979 pakkausta. Tämän uudistuksen yhteydessä tuotteen markkinointialuetta laajennettiin Yhdysvalloissa alueille, joissa sitä ei ollut myyty vuosiin kuten Koillis- ja Länsi-Yhdysvalloissa. Vuonna 2011 Mello Yello korvasi Vaultin Coca-Cola Freestyle -koneissa.
Alejandro Faurlín

Alejandro Faurlín (s. 8. syyskuuta 1986) on argentiinalainen jalkapalloilija, joka edustaa Englannin Mestaruussarjassa pelaavaa Queens Park Rangersia. Pelipaikaltaan hän on keskikenttäpelaaja. 
Seurajoukkueura.
Kotikaupunkinsa Rosario Centralissa uransa aloittanut Faurlín siirtyi Eurooppaan muutaman muun argentiinalaisseuran kautta vuonna 2008, jolloin hän pelasi portugalilaisjoukkue CS Marítimon kakkosjoukkueessa. Vuonna 2008 hän siirtyi takaisin kotimaahansa, jossa hän pelasi vain vuoden ennen kuin Queens Park Rangers osti hänet. Rangersin riveissä hän pelasi kaksi kautta Valioliigaa vuodesta 2011 vuoteen 2012. Tammikuussa 2013 hän siirtyi lainalle Serie A:n US Palermoon. Palermo putosi Serie B:hen ja Faurlín palasi takaisin Lontooseen.
Maajoukkueura.
Faurlín valittiin edustamaan Argentiinaa vuoden 2003 alle 17-vuotiaiden MM-kisoihin Suomeen.
Maku (televisionäytelmä)

Maku on suomalainen televisionäytelmä vuodelta 1967. Se perustuu Roald Dahlin samannimiseen novelliin, joka kertoo viininmaisteluillasta. Näytelmän ohjasi Pauli Virtanen.
Mustavalkoinen televisionäytelmä ensiesitettiin Mainos-TV:n Teatterituokio-ohjelmapaikalla helmikuussa 1967.
Yhdysnimi

Yhdysnimi on kielitieteessä erisnimi, jossa on vähintään kaksi nimenosaa.
Yhdysnimi paikannimenä.
Paikannimet ovat usein yhdysnimiä. Suuri osa niistä kirjoitetaan yhteen, esimerkiksi "Korkeasaari" ja "Alajärvi". Osa nimistä kirjoitetaan yhdysmerkillä kuten "Etelä-Suomi".
Nykyään tällaisissa paikannimissä lähes aina kumpikin osa kirjoitetaan isolla alkukirjaimella. Aikaisemmin rajoiltaan epätarkkoja alueita tarkoittavissa yhdysnimissä alkuosa usein kirjoitettiin pienellä alkukirjaimella. Oli myös mahdollista, että yhdysnimellä, jonka alkuosa alkoi pienellä alkukirjaimella, oli eri merkitys kuin yhdysnimellä, joka erosi viimeksi mainitusta vain siinä, että alkuosakin alkoi isolla. Esimerkiksi "Keski-Suomi" tarkoitti pelkkää maakuntaa nimeltä Keski-Suomi mutta "keski-Suomi" laajempaa aluetta.
Yhdysnimi etunimenä.
Yhdysnimi on Suomessa etunimi, joka on muodostettu kahdesta etunimestä yleensä yhdistämällä ne yhdysmerkillä. Tällöin molemmat yhdysnimeen sisältyvät nimet kirjoitetaan isolla alkukirjaimella. On myös yhdysmerkittömiä yhdysnimiä. Yhdysmerkillistä tapaa pidetään parempana. Toisaalta osa yhdysmerkittömistä yhdysnimistä on vakiintunut uusiksi itsenäisiksi nimiksi.
Suomessa yhdysnimi katsotaan aina yhdeksi nimeksi. Suomen etunimistä harvinaisen suuri osa on yhdysnimiä. Naisten etunimistä on vähintään 40 prosenttia yhdysnimiä ja miesten etunimistä hieman vähemmän. Suomessa yhdysnimiä annettiin tytöille varsinkin 1900-luvun puolenvälin tienoilla, pojille varsinkin 1960-1980-luvulla. Sekä tyttöjen että poikien osalta yhdysnimimuoti meni ohi noin 20–30 vuodessa. Suomen yleisin yhdysnimi on Anna-Liisa, ja Suomen yleisin miehen yhdysnimi on Veli-Matti.
Kukka-Maaria on ainoa Suomen nimipäiväkalenterissa oleva yhdysnimi. Kukka-Maarian nimipäivä on 2. heinäkuuta.
Mies elää

Mies elää on suomalainen televisionäytelmä vuodelta 1968. Se perustuu James O’Toolen näytelmään "Man Alive", jonka on suomentanut Juhani Jaskari. Televisiosovituksen ohjasi Ere Kokkonen.
Mustavalkoinen komedia kertoo satiirin keinoin kuvitteellisesta Tieteellisen tuotannon virastosta, jonka byrokratian viidakossa ihmiset yrittävät selviytyä. Elokuva ensiesitettiin helmikuussa 1968.
Truth Serum

Truth Serum on ruotsalaisen laulaja-lauluntekijä Tove Lon ensimmäinen EP-levy. EP julkaistiin 3. maaliskuuta 2014.
Levy on Tove Lon mukaan rakkaustarina alusta loppuun. Tove Lo kertoo myöntävänsä levyllä epäkohtansa ja virheensä. Artisti kertoo, että entinen seurustelukumppani tietää levyn liittyvän häneen, eikä ottanut sitä pahalla. 
Kappaleet.
Albumi sisältää singlet Out of Mind ja Habits. Lisäksi levyllä on Hippie Sabotagen remix-versio jälkimmäisestä singlestä. Levyn kappaleet ovat sanoituksiltaan synkkiä, mutta suurimmaksi osaksi menevää, tanssittavaa poppia.
Vastaanotto.
Levy on saanut NME:n arvostelussa 6/10. Soundi arvosteli levyn neljällä tähdellä viidestä.
Levy on sijoittunut Ruotsin albumilistan 25. sijalle.
Brunt-Väisälä-taajuus

Ilmakehän dynamiikassa, meritieteissä ja geofysiikassa Brunt–Väisälä-taajuus on se taajuus, jolla pystysuunnassa poikkeutettu fluidi (neste tai kaasu) pyrkii stabiilissa ympäristössä värähtelemään. Taajuus on nimetty sen toisistaan riippumatta johtaneiden meteorologien, walesilaisen David Bruntin ja suomalaisen Vilho Väisälän mukaan.
Kaava yleisessä muodossaan.
On osoitettavissa, että poikkeutettaessa osaa fluidista korkeussuunnassa ympäristöönsä nähden, muuttuu sen ja ympäristön välinen noste kaavan
formula_1
mukaisesti, missä formula_2 on poikkeutuksen suuruus, formula_3 tiheys alkutilanteessa ja formula_4 paikallisesti vallitseva painovoimakiihtyvyys. Tästä on edelleen toisen asteen differentiaaliyhtälö ratkaisemalla johdettavissa korkeuden muutokseksi 
formula_5
missä Brunt–Väisälä-taajuus "N" on
formula_6
Jos formula_7 on negatiivinen, on z':lla oskilloiva ratkaisu, ja N on tällöin oskilloinnin kulmataajuus. Jos taas formula_7 on positiivinen, menee juurrettava negatiiviseksi, eikä yhtälöllä ole reaalista ratkaisua, so. ratkaisu ei oskilloi, vaan kasvaa rajatta (=labiili ympäristö).
Meteorologiassa.
Kun ilmapakettia nostetaan stabiileissa olosuhteissa Ilmakehän rajakerroksessa, jäähtyy se adiabaattisesti ympäristöään kylmemmäksi. Negatiivinen noste vetää pakettia alemmaksi, ja inertian vuoksi se päätyy lähtötasoaan alemmaksi. Alaspäin liikkuessaan paketti lämpenee adiabaattisesti, ja alkaa nosteen vuoksi kohota. Kohoaminen jatkuu jälleen inertian vuoksi lähtötasoa ylemmäksi. Lopputuloksena paketti oskilloi molemmin puolin lähtötasoaan yhtälön
 formula_9
mukaisesti, missä formula_10 on potentiaalilämpötila, formula_4 paikallinen painovoimakiihtyvyys ja formula_12 korkeus. N ilmaisee värähtelyn taajuuden, ja sen yksikkö on rad/s. Jos potentiaalilämpötila laskee korkeuden kasvaessa, saa juurrettava negatiivisen arvon. Oskillointia ei tällöin ole, vaan ilmakehän tilanne on labiili, ja ilmapaketti jatkaa alkusysäyksensä suuntaan. Jos tilanne on neutraali, ei potentiaalilämpö muutu korkeuden funktiona, ja N=0.
Esimerkiksi vuoren yli puhaltava tuuli voi stabiileissa olosuhteissa muodostaa jättöpuolelle vuoristoaaltoja, jotka oskilloivat Brunt–Väisälä-taajuudella.
Geofysiikassa ja akvaattisissa tieteissä.
Lähellä jäätymispistettä veden tiheyden ja lämpötilan epälineaarinen muutos sekä meriveden suolaisuus voivat saada aikaan pystysuuntaisen kiertoliikkeen fluidissa yhtälön 
 formula_13
mukaisesti, missä potentiaalitiheys formula_14 on sekä suolaisuuden että lämpötilan funktio.
Fredrik Nylander

Fredrik Nylander (9. syyskuuta 1820 Oulu – 2. lokakuuta 1880 Contrexéville, Ranska) oli suomalainen lääkäri, valtiopäivämies ja kasvitieteilijä, joka sai professorin arvon.
Nylanderin vanhemmat olivat kauppias Anders Nylander ja Margareta Magdalena Fahlander ja puoliso vuodesta 1853 Ida Babette Hummel (k. 1900). Helsingin yliopiston ensimmäinen kasvitieteen professori William Nylander (1822–1899) oli hänen veljensä, samoin luonnontieteilijä ja lääkäri Anders Edvin Nylander (1831–1890). Nylander valmistui filosofian kandidaatiksi 1840, opiskeli Tukholmassa ja Uppsalassa 1840–1842 ja teki 1834–1844 kasvitieteellisiä retkiä Karjalaan ja Kuolaan.
Vuonna 1843 Nylanderista tuli Helsingin yliopiston dosentti hänen julkaistuaan teoksen "Specilegium plantarum fennicarum, centuria I", jota pidettiin arvokkaimpana Suomen kasvistoa koskeneena tutkimuksena Pietari Kalmin aikojen jälkeen. Nylander tuli seuraavana vuonna filosofian lisensiaatiksi (tohtoriksi), väitöskirjanaan mainitun tutkimuksen toinen osa. Tutkimuksen kolmas osa julkaistiin 1846.
Nylander toimi 1844–1846 apulaisena Pietarin kasvitieteellisessä puutarhassa. Jo sitä ennen eli 1843 hän oli valmistunut myös lääketieteen kandidaatiksi. Lääkärinä hän toimi Oulussa 1846–1850 ja 1853 hänestä tuli lääketieteen lisensiaatti ja Oulun kaupunginlääkäri. Samana vuonna Nylander julkaisi teoksen "Eriophori monographia". Valtiopäiville 1872 hänet valittiin porvarissäädyssä Oulun edustajana. Nylander sai professorin arvon 1873.
Microsoft Mobile

Microsoft Mobile Oy oli Microsoftin omistama matkapuhelinvalmistaja. Yhtiö aloitti toimintansa 25. huhtikuuta 2014, kun Nokian Devices &amp; Services -yksikkö siirtyi Microsoftin omistukseen.
Microsoft osti Nokian matkapuhelinliiketoiminnan 7,9 miljardilla dollarilla eli 5,44 miljardilla eurolla.
Microsoftille siirtyi 25 000 entistä Nokian työntekijää. Heinäkuussa 2014 Microsoft ilmoitti vähentävänsä 12 500 Nokia-kaupasta Microsoft Devices Groupille siirtynyttä työntekijää. Tuolloin lakkautettiin Oulussa sijainnut tutkimus- ja kehitysyksikkö.
Vuonna 2014 Microsoft ilmoitti lopettavansa Asha- ja Nokia X -mallistot.
Vuonna 2015 Microsoft kertoi myyvänsä MixRadio-palvelun japanilaiselle Linelle. Microsoft keskittyy jatkossa Xbox-musiikkipalvelun kehittämiseen.
Heinäkuussa 2015 Microsoft ilmoitti vähentävänsä enintään 7 800 työntekijää pääasiassa puhelinliiketoiminnasta. Suomessa yhtiöllä oli tuolloin enää 3200 työntekijää, joista irtisanotaan enintään 2 300. Salossa sijaitsevan tuotekehitysyksikön sulkemisesta ilmoitettiin, joten Microsoftin tuotekehitystoiminta Suomessa keskittyi Tampereelle ja Espooseen. Toukokuussa 2016 Microsoft ilmoitti lopettavansa älypuhelinliiketoimintansa.
Toukokuussa 2016 Microsoft ilmoitti myyvänsä peruspuhelinliiketoimintansa kiinalaiselle FIH Mobilelle 350 miljoonan dollarin kauppahinnalla. Myytäviin toimintoihin kuuluvat Nokia-nimellä tunnettujen peruspuhelinten suunnittelu, tuotanto ja myynti. Kauppa odotetaan saatavan päätökseen vuoden 2016 jälkipuoliskolla. Nokian puhelintuotemerkki siirtyy kaupan myötä suomalaiselle HMD Globalille, joka saa maailmanlaajuisen yksinoikeuden käyttää Nokian tavaramerkkiä matkapuhelinten ja tablettien valmistuksessa kymmenen vuoden ajan. Tuotemerkin omistaa verkkolaiteyhtiö Nokian lisenssiyksikkö Nokia Technologies.
Lokakuussa 2017 Microsoft kertoi ettei enää kehitä uusia ominaisuuksia tai laitteita Windows 10 Mobile -alustalle.
Paha kulkee

Paha kulkee on suomalainen televisionäytelmä vuodelta 1968. Se on Ritva Arvelon suomennos Jacques Audibertin näytelmästä "Le mal court" (1947), ja sen on ohjannut Ere Kokkonen.
Ludvig XV:n ajan Eurooppaan sijoittuva näytelmä ensiesitettiin Yle TV1:n Torstaiteatteri-ohjelmapaikalla 23. helmikuuta 1967.
Juoni.
Kuurinmaan prinsessa Alarica ja hänen imettäjänsä ovat ensi kertaa matkalla prinsessan tulevan puolison, Länsimaan kuninkaan Perfectuksen luo. Yöpyessään Saksin vaaliruhtinaan mailla prinsessa joutuu diplomaattisen juonittelun uhriksi ja saa yllätysvieraita, joiden kanssa hän oppii tietämään pahasta ja toteuttamaan sitä.
S. S. Taula

Saima Sigrid Pohjonen, o. s. "Kaila", sukunimi aik. "Taube" (28. heinäkuuta 1903 Kaarlela – 12. marraskuuta 1968 Jyväskylä) oli suomalainen kirjailija ja kääntäjä. Hän julkaisi teoksiaan ja suomennoksiaan nimillä S. Taube, Saimi Taube, S. S. Taube ja S. S. Taula.
Saimi Pohjosen vanhemmat olivat rovasti Edvard Johansson (1859–1915) ja Märtha Carolina Anna Köhlin (1861–1915). Hänen veljiään olivat aktivistijohtaja Elmo Kaila (1888–1935), diplomaatti, tilastotieteilijä ja kirjailija Toivo T. Kaila (1884–1961) sekä jääkärieversti Auno Kaila (1898–1975). Hän oli naimisissa vuosina 1928–1939 Aarne Olavi Tauben (1902–1939) kanssa joka kaatui talvisodan aikana Kuhmossa ja uudelleen vuodesta 1955 alkaen Yrjö Veikko Pohjosen (1900–1977) kanssa.
Saima Pohjonen suomensi muun muassa useita englantilaisen kirjailijan P. G. Wodehousen romaaneja ja lisäksi Laura Ingalls Wilderin kirjan "Pieni talo preerialla".
Teoksia.
Nimellä "S. S. Taula":
Suomennoksia.
Nimellä "S. Taube":
Nimellä "S. S. Taube":
Nimellä "Saimi Taube":
Nimellä "S. S. Taula":
Hilma (televisiosarja)

Hilma on Yleisradion tuottama televisiosarja, jota esitettiin vuosina 1967–1970. Se on jatkoa vuonna 1961 alkaneelle tv-sarjalle "Hilma ja Akseli", joka jouduttiin lopettamaan Akselia esittäneen Hemmo Airamon kuoltua. Alun perin "Hilma ja Akseli" oli radion kuunnelmasarja.
"Hilma"-sarjassa nimiroolia, nyt leskeksi jäänyttä vanhaa naista esittää Senni Nieminen. Muita useammissa jaksoissa esiintyviä näyttelijöitä ovat Kaarina Vahtonen Elsana ja Emil Saarinen Frans Laineen roolissa. Sarjan jaksoista 11 ensimmäistä ohjasi Jarmo Nieminen. Loppujen seitsemän jakson ohjaajia ovat Matti Tapio, Kalervo Nissilä ja Pekka Koskinen. Sarja ja sen edeltäjät perustuvat turkulaisen Paavo Vihervän käsikirjoituksiin.
Jenna Fischer

Regina Marie "Jenna" Fischer () on yhdysvaltalainen näyttelijä, joka tunnetaan roolistaan "Konttori"-sarjassa. Fischer oli sarjasta ehdolla parhaan sivuosaroolin Emmy-palkinnon saajaksi.
Yksityiselämä.
Fischer avioitui elokuvaohjaaja James Gunnin kanssa 7. elokuuta 2000. Pari erosi vuonna 2008. Fischerin ja ohjaaja Lee Kirkin kihlaus julkistettiin vuonna 2009 ja he avioituivat 3. heinäkuuta 2010. Fischer ja Kirk kertoivat raskaudestaan toukokuussa 2011. Raskaus käsikirjoitettiin "Konttorin" kahdeksannen tuotantokauden juoneen, jolloin Fischerin esittämä hahmo Pam Beesley oli samaan aikaan raskaana. Syyskuussa 2011 parille syntyi poika. Parille syntyi tytär toukokuussa 2014.
Hilma ja Akseli

Hilma ja Akseli on suomalainen vuonna 1958 alkanut kuunnelmasarja ja sitten Mainos-TV:n tuottama televisiosarja, jota esitettiin vuosina 1961–1963. Molempien nimiosia esittävät turkulaismurteiset Senni Nieminen ja Hemmo Airamo, ja tekstit niihin on kirjoittanut Paavo Vihervä. Televisiosarjan ohjasi Ere Kokkonen.
"Hilma ja Akseli" sai jatkoa vuonna 1967 tv-sarjasta "Hilma", jota esitettiin Yleisradion kakkoskanavalla Senni Niemisen kuolemaan 1970 saakka.
Aura ja tähdet

Aura ja tähdet on Yleisradion Televisioteatterin tuottama, vuonna 1967 ensiesitetty televisionäytelmä, jonka ohjasi Timo Bergholm. Se on Paavo Lehtosen suomennos irlantilaisen työläiskirjailija Seán O’Caseyn vuonna 1926 julkaistusta näytelmästä "The Plough and the Stars", jonka tapahtumat sijoittuvat Irlannin vapaussotaan muutamaa vuotta aiemmin.
Samaan näytelmään perustuu John Fordin vuoden 1936 elokuva "Vallankumouksen pyörteissä".
Kahdeksikko (musikaali)

Kahdeksikko ("Åttan") on Benedict Zilliacuksen kirjoittama ja Erna Tauron säveltämä musikaali vanhan puutalon asukkaiden kapinasta purku-uhan alla. Se sai kantaesityksensä Helsingin Lilla Teaternissa 1964. Kirsti Jaantilan kääntämän suomenkielisen version ensi-ilta oli Tampereen Teatterissa 1965; tämän Heikki Värtsin ohjaaman version televisionauhoitus esitettiin Yle TV2 -kanavalla vuoden 1967 vappuaattona. Pirkko Mannola esiintyi musikaalin pääroolissa sekä ruotsiksi Lillanissa että suomeksi Tampereella.
Kesällä 1969 "Kahdeksikkoa" esitettiin suomeksi Samppalinnan kesäteatterissa Turussa Aulis Ruostepuron ohjaamana. Naispääosaa esitti Anitra Invenius, ja muita pääosanäyttelijöitä olivat muiden muassa Pertti Roisko, Esko Pesonen ja Juha Hyppönen.
Tampereen Teatterin Yle-tallenne.
Yleisradion televisiotallenteessa Tampereen Teatterista esiintyvät seuraavat näyttelijät:
Rannikkotykistökoulu

Rannikkotykistökoulu, lyhenne RtK, oli Puolustusvoimiin kuulunut joukko-osasto ja sotilasopetuslaitos Helsingin Santahaminassa. Se vastasi rannikkotykistökoulutuksesta Suomessa. Koulu toimi vuodet 1969–1998, kunnes se yhdistettiin Merisotakouluun. Aikaisemmin rannikitykistökoulutus oli integroitunut meripuolustukseen aina 1930-luvulta lähtien. Niinisalon Tykistökoulussa rt-koulutusta annettiin vuosina 1963–1968.
Koulun johtajana toimivat muun muassa everstiluutnantit Petteri Knuuttila ja Timo Sario. Oppilaitos jakautui esikuntaan, toimiupseeriosastoon, upseeriosastoon ja kurssiosastoon. Se oli rannikkotykistön tarkastajan alainen.
Synty.
Niinisalon varuskunnassa toiminut Tykistökoulu päätettiin vuonna 1966 jakaa Kenttätykistökouluun ja Rannikkotykistökouluun. Vuonna 1969 syyskuun alussa aloittivat toimintansa itsenäisinä laitoksina Tykistökoulu Niinisalossa ja Rannikkotykistökoulu Santahaminassa.
Perinteet.
Oppilaitoksen perinteistä huolehtii muun muassa Suomenlahden Rannikkotykistökilta. Koulun historiaa kuvaa teos Ove Enqvistin teos "Rtk. Rannikkotykistökoulu 1969–1994" (), jonka on julkaissut Rannikkotykistökoulun perinnerengas.
Milla-Mari Pylkkänen

Milla-Mari Pylkkänen (s. 1993 Kotka) on suomalainen näyttelijä ja muusikko. Hänen ensimmäinen televisioroolityönsä oli vuodenvaihteessa 2013–2014 esitetyn "Kansan mies" -sarjan Essi Honkalan rooli. Syksyllä 2013 Pylkkänen aloitti näyttelijäntyön koulutusohjelman opinnot Teatterikorkeakoulussa, johon hän pääsi opiskelemaan neljännellä yrittämällään.
Pylkkäsellä on levytyssopimus Johanna Kustannus -levy-yhtiön kanssa. Muusikkona hän käyttää taiteilijanimeä Milla Rumi. Johanna Kustannuksen taiteellisen johtajan Riku Mattilan kuultua Pylkkäsen tekemiä kappaleita Lahden kansanopiston esityksessä pyysi hän Pylkkästä lähettämään hänelle demoja tekemistään kappaleista. Pian Mattila tarjosikin hänelle levytyssopimusta.
Milla Rumi.
Pylkkänen julkaisi ensimmäisen singlenä ”Sitä mikä vaan” 23. elokuuta 2013 taiteilijanimellä Milla Rumi. Tammikuussa 2014 hän julkaisi singlen kappaleesta ”Luulaulu” sekä huhtikuussa 2014 kappaleesta ”Hei ihminen”.
Anssi Växbyn tuottaman esikoisalbumin artisti julkaisi syksyllä 2014.
Happy Endings (televisiosarja)

Happy Endings on yhdysvaltalainen komediasarja, jonka on luonut David Caspe. Sarjasta tehtiin kolme tuotantokautta, joiden esittäminen alkoi ABC-kanavalla 13. huhtikuuta 2011 ja päättyi 3. toukokuuta 2013. Kesällä 2013 kerrottiin, ettei sarjalle tule enää jatkoa. Suomessa sarja alkoi marraskuussa 2014 Hero-kanavalla.
Juoni.
Sarja kertoo ystäväporukasta, jotka joutuvat eri syistä välillä outoihinkin tilanteisiin. Ensimmäisessä jaksossa Alex (Elisha Cuthbert) jättää Daven (Zachary Knighton) alttarilla. Ystäväporukka luulee, että toivoa yhdessäoloon ei enää ole.
Vastaanotto.
"Happy Endings" alkoi Yhdysvalloissa lupaavasti saaden 7,2 miljoonaa katsojaa. Se on saanut kulttisarjan maineen, osin sen aliarvostetun statuksen vuoksi. Kanavaa on kritisoitu siitä, että ohjelmapaikka ei ollut hyvä eikä sarjaa mainostettu kunnolla. New York -lehden Vulture-blogissa kirjoitettiin, että sarjan lopettaminen oli televisiokauden 2012–2013 ”television huonoimpia päätöksiä”.
Jalkapallon maailmanmestaruuskilpailujen 2014 kokoonpanot

Tämä sivu esittelee vuoden 2014 MM-kilpailuiden osallistujajoukkueiden kokoonpanot. Kaikki turnauksessa mukana olevat joukkueet nimeävät 23 pelaajaa kokoonpanoonsa, joista kolme (3) ovat maalivahteja. Joukkueiden lopullinen kokoonpano pitää olla vahvistettuna viimeistään 2. kesäkuuta 2014. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäistä peliään.
Joukkueiden piti jo aikaisemmin 13. toukokuuta 2014 mennessä nimetä 30 pelaajan esilista.
Joukkueiden kapteenit on merkitty -merkillä.
Lohko A.
Brasilia.
7. toukokuuta 2014 nimetty 23 pelaajan lopullinen kokoonpano.
Kamerun.
2. kesäkuuta 2014 nimetty 23 pelaajan lopullinen kokoonpano.
Kroatia.
31. toukokuuta 2014 nimetty 23 pelaajan lopullinen kokoonpano.
Meksiko.
9. toukokuuta 2014 nimetty 23 pelaajan lopullinen kokoonpano.
Lohko B.
Alankomaat.
31. toukokuuta 2014 nimetty 23 pelaajan lopullinen kokoonpano.
Australia.
3. kesäkuuta 2014 nimetty 23 pelaajan lopullinen kokoonpano.
Chile.
1. kesäkuuta 2014 nimetty 23 pelaajan lopullinen kokoonpano.
Espanja.
31. toukokuuta 2014 nimetty 23 pelaajan lopullinen kokoonpano.
Lohko C.
Japani.
12. toukokuuta 2014 nimetty 23 pelaajan lopullinen kokoonpano.
Kolumbia.
2. kesäkuuta 2014 nimetty 23 pelaajan lopullinen kokoonpano.
Kreikka.
19. toukokuuta 2014 nimetty 23 pelaajan lopullinen kokoonpano.
Norsunluurannikko.
1. kesäkuuta 2014 nimetty 23 pelaajan lopullinen kokoonpano.
Lohko D.
Costa Rica.
31. toukokuuta 2014 nimetty 23 pelaajan lopullinen kokoonpano.
Englanti.
12. toukokuuta 2014 nimetty 23 pelaajan lopullinen kokoonpano.
Italia.
1. kesäkuuta 2014 nimetty 23 pelaajan lopullinen kokoonpano.
Uruguay.
31. toukokuuta 2014 nimetty 23 pelaajan lopullinen kokoonpano.
Lohko E.
Ecuador.
2. kesäkuuta 2014 nimetty 23 pelaajan lopullinen kokoonpano.
Honduras.
5. toukokuuta 2014 nimetty 23 pelaajan lopullinen kokoonpano.
Ranska.
13. toukokuuta 2014 nimetty 23 pelaajan lopullinen kokoonpano.
Sveitsi.
13. toukokuuta 2014 nimetty 23 pelaajan lopullinen kokoonpano.
Lohko F.
Argentiina.
2. kesäkuuta 2014 nimetty 23 pelaajan lopullinen kokoonpano.
Bosnia ja Hertsegovina.
2. kesäkuuta 2014 nimetty 23 pelaajan lopullinen kokoonpano.
Iran.
1. kesäkuuta 2014 nimetty 23 pelaajan lopullinen kokoonpano.
Nigeria.
2. kesäkuuta 2014 nimetty 23 pelaajan lopullinen kokoonpano.
Lohko G.
Ghana.
1. kesäkuuta 2014 nimetty 23 pelaajan lopullinen kokoonpano.
Portugali.
19. toukokuuta 2014 nimetty 23 pelaajan lopullinen kokoonpano.
Saksa.
2. kesäkuuta 2014 nimetty 23 pelaajan lopullinen kokoonpano.
Yhdysvallat.
22. toukokuuta 2014 nimetty 23 pelaajan lopullinen kokoonpano.
Lohko H.
Algeria.
2. kesäkuuta 2014 nimetty 23 pelaajan lopullinen kokoonpano.
Belgia.
2. kesäkuuta 2014 nimetty 23 pelaajan lopullinen kokoonpano.
Etelä-Korea.
8. toukokuuta 2014 nimetty 23 pelaajan lopullinen kokoonpano.
Venäjä.
2. kesäkuuta 2014 nimetty 23 pelaajan lopullinen kokoonpano.
Michele Angiolillo

Michele Angiolillo Lombardi (15. kesäkuuta 1871 Foggia, Italia – 20. elokuuta 1897 Bergara, Espanja) oli italialainen anarkisti, joka vuonna 1897 ampui Espanjan pääministerin Antonio Cánovas del Castillon. Murha oli kosto vuotta aikaisemmin tapahtuneista katalonialaisten anarkistien teloituksista. 
Tausta.
Foggiassa syntyneen Angiolillon elämästä ei tiedetä paljoakaan. Hän oli ennen Espanjaan saapumistaan asunut Englannissa, jossa oli tavannut maanpaossa olleita espanjalaisia anarkisteja. Angiolillo tapasi ilmeisesti myös Kuubasta paenneen anarkistikirjailijan Fernando Tarrida del Mármolin, jolta hän sai tietoa vuotta aikaisemmin Barcelonassa käydystä oikeudenkäynnistä. Siinä viisi anarkistia oli tuomittu kuolemaan uskonnollisen Corpus Christi -juhlan aikana tapahtuneesta pommi-iskusta, jossa kuoli viisi siviiliä ja yksi poliisi. Terrori-iskun tekijää ei saatu selville ja sitä epäiltiin jopa poliisin järjestämäksi. Viranomaiset kuitenkin pidättivät tapauksen johdosta satoja anarkisteja, joilta kidutettiin tunnustuksia Montjuïcin linnoituksessa. Teloitetuista tiettävästi ainoastaan yksi olisi edes voinut olla mahdollinen pommi-iskun tekijä. Pääministeri Castillo oli myös aikaisemmin kohdistanut vastaavaa poliittista terroria työväenliikkeen aktiiveja kohtaan.
Erään tiedon mukaan Angiolillo olisi aluksi suunnitellut Espanjan kuninkaallisten murhaamista, mutta puertoricolainen itsenäisyystaistelija Ramón Emeterio Betances olisi sen sijaan suositellut kohteeksi pääministeri Castilloa. Angiolillo ja Betances tapasivat toisensa Pariisissa.
Murhan suunnittelu ja toteutus.
Angiolillo saapui Barcelonaan Ranskasta Marseillen kautta. Kaupungissa hän keräsi aluksi varoja salamurhaa varten ja joutui ilmeisesti myös pidätetyksi. Angiolillo kuitenkin vapautettiin, koska mitään todisteita ei ollut ja myös hänen maineensa oli täysin puhdas. Barcelonasta Angiolillo matkusti Madridiin, josta hän hankki väärän henkilöllisyyden esiintyen italialaisen oikeistolehden toimittajana. Madridista Angilillo jatkoi matkaansa kohti Baskimaalla sijaitsevaa Mondragónin kaupunkia, jossa sijaitsevassa Santa Águedan kylpylässä pääministeri Castillo puolisoineen lomaili. Hänellä oli mukanaan kaksi revolveria sekä dynamiittia. Angiolillo päätti murhata Castillon ampumalla, koska hän halusi välttää sivullisten vahingoittumisen.
Angiolillo ampui Castilliota kolmasti lähietäisyydeltä elokuun 8. päivän aamuna Mondragónissa, Baskimaalla, tämän istuessa penkillä kahdestaan vaimonsa kanssa. Castillo kuoli välittömästi. Murhan jälkeen Angiolillo antautui suunnitelmansa mukaisesti ilman vastarintaa ja kuljetettiin läheisessä Vergaran kaupungissa sijaitsevaan varuskuntaan. Hänet tuomittiin sotaoikeudessa, vaikka Angiolillo luonnollisesti oli siviili. Murhan syyksi hän kertoi anarkistien teloitusten lisäksi filippiiniläisen vapaustaistelijan José Rizalin kuolemantuomion. Michele Angiolillo teloitettiin Vergarassa 20. elokuuta 1897 garrotella kuristamalla.
Taide pitkä, elämä lyhyt

Taide pitkä, elämä lyhyt on suomalainen televisionäytelmä vuodelta 1967. Se on Eila Arjoman suomennos ja ohjaus brittiläisen John Ardenin näytelmästä "Ars Longa Vita Brevis".
Juoni.
Militaristinen mieslehtori saapuu kouluun opettamaan taiteiden tuntemusta. Kuvaamataidon tunneista tulee sotahistorian luentoja ja lopulta sotaharjoituksia. Mies saa potkut, liittyy siirtomaajoukkoihin ja saa surmansa taisteluharjoituksissa.
Alavilla mailla hallan vaaraa

Alavilla mailla hallan vaaraa on suomalaisen pop rock -yhtye Kotka Rankki Ohutta Yläpilveä -yhtyeen esikoisalbumi. Se julkaistiin vuonna 1981 levymerkillä Kräk!. Levyä painettiin 15 000 kappaletta.
Fallen Leaves &amp; Dead Sparrows

Fallen Leaves &amp; Dead Sparrows on suomalaisen metalliyhtye Amoralin järjestyksessään kuudes studioalbumi. Se julkaistiin vuonna 2014 levymerkillä Imperial Cassette.
Albumi nousi Suomen virallisen listan sijalle 18.
Kappaleet.
Kaikki kappaleet säveltänyt Amoral sekä sanoittanut Ben Varon.
Nancy Friday

Nancy Colbert Friday (27. elokuuta 1933 Pittsburgh, Pennsylvania – 5. marraskuuta 2017 New York, New York) oli yhdysvaltalainen naisten seksuaalisuutta ja siihen suhtautumista käsittelevästä tuotannostaan tunnettu kirjailija. Hänen tunnetuin teoksensa on esikoisteos, naisten haastatteluiden ja kirjeiden perusteella heidän seksuaalisia fantasioitaan käsittelevä "Salainen puutarha".
Friday syntyi Pittsburghissa ja kasvoi Etelä-Carolinan Charlestonissa, missä hän kävi collegeen valmistavaa tyttöjen oppilaitosta. Hän opiskeli Wellesley Collegessa Massachusettsissa valmistuen 1955. Friday työskenteli toimittajana "The San Juan Island Times" -lehdessä ja myöhemmin aikakauslehdissä New Yorkissa, Englannissa ja Ranskassa ennen ryhtymistään vapaaksi kirjailijaksi. Hänen ensimmäisestä kirjastaan, naisten haastatteluihin ja kirjeisiin perustuvasta vuonna 1973 ilmestyneestä My Secret Gardenista tuli bestseller. Myöhemmässäkin tuotannossaan hän käytti haastattelumuotoa käsitellessään mm. äitiyden, tyttärenä olemisen, mustasukkaisuuden, vihan, feminismin ja BDSM:n sekä kauneuden teemoja.
Nancy Fridayn tuotannossa korostuu ajatus, että naiset on usein kasvatettu tietynlaiseen naiseuden ideaaliin, joka on ajastaan jälkeen jäänyt ja rajoittava. Hänen naisten seksuaalisia fantasioita paljastavat kirjoituksensa tarkastelevat sitä, miten ideaalikäsitys naiseudesta ei kuvaa monien naisten todellista sisäistä maailmaa ja että avoimuuden lisääminen auttaa näitä naisia toteuttamaan ja ilmaisemaan itseään paremmin ja nauttimaan elämästään. Seksuaalisen maailman ilmaisuun kohdistuvat rajoitukset eivät ole peräisin kenenkään tietoisesta pahasta tahdosta vaan sosiaalisista odotuksista. Sekä naiset että miehet hyötyvät hänen mukaansa yhtä lailla mahdollisuudesta olla avoimempia, vapaamielisempiä ja kantaa ottavampia (participatory) itsensä toteuttamisessa.
Friday on kertonut, että hän päätyi kirjoittamaan naisten seksuaalisista fantasioista 1960-luvun lopulla siksi, että aihepiiri oli vielä jokseenkin käsittelemätöntä ja tuona aikana lisääntyi tiedonhalu seksistä ja naisten seksuaalisuudesta. Hänen mukaansa oli yleinen uskomus, ettei naisilla ole seksuaalisia kuvitelmia.
"Salainen puutarha" -teoksessa julkaistuista kuvitelmista monia ohjasi syyllisyys. Naiset joutuivat keksimään kiertoteitä välttääkseen esimerkiksi orgasmin saavuttamiseen ja haluamiseen liittyviä syyllisyydentunteita. Hänen myöhempi teoksensa "My Mother / My Self" keskittyi nimenomaan tarkastelemaan Salaisen puutarhan aineistoissa esiin noussutta syyllisyyttä ja sen alkuperää.
Teeny Weeny String Bikini

Teeny Weeny String Bikini on ruotsalaisartisti Güntherin kappale hänen ensimmäiseltä studioalbumiltaan "Pleasureman". Sen julkaisi Warner Bros. Sweden albumin toisena singlenä 5. toukokuuta 2004. Kappale ei onnistunut saamaan edeltäjän kaltaista menestystä, vaan sen listamerkinnöiksi jäivät Ruotsissa saavutettu singlelistan 1. sija sekä Suomessa saavutettu singlelistan 7. sija.
Kappalelista.
CD Single &amp; Digitaalinen lataus
Carnal Demise (albumi)

Carnal Demise on saman nimisen yhtyeen esikoisalbumi. Se julkaistiin vuonna 2012 levymerkillä Inverse Records.
Uolevi Vahteristo

Uolevi Alarik Vahteristo (29. huhtikuuta 1928 Vihti – 19. kesäkuuta 2013) oli suomalainen näyttelijä, joka tunnettiin erityisesti monista Televisioteatterin rooleistaan.
Vahteristo kävi Teatterikoulun 1953–1955 ja näytteli Mikkelissä, Lappeenrannassa ja Jyväskylässä kunnes kiinnitettiin Televisioteatteriin 1963.
Vahteristo näytteli yli 70 suomalaisessa elokuvassa, televisionäytelmässä ja -sarjassa.
A-puoli ja B-puoli

A-puoli ja B-puoli ovat termejä, jotka viittaavat vinyylinauhoituksien ja c-kasettien kahteen puoleen. Singlen A-puoli sisältää useimmiten nauhoituksen, jolle artisti, nauhoittaja tai levy-yhtiö yrittää ensin saada aikaiseksi myyntiä ja sen jälkeen airplay-soittoja sekä mahdollisesti hittikappaleen roolin. B-puoli (tai ”kääntöpuoli”) on toisen asteen nauhoite, jolla on omanlaisensa historia: Jotkut artistit, kuten Elvis Presley, The Beatles ja Oasis, julkaisivat B-puolia, joita pidettiin yhtä vahvoina kuin A-puolia ja tulivat itsenäisesti hiteiksi. Creedence Clearwater Revivalilla oli hittejä, yleensä tahattomasti sekä A- että B-puolen julkaisuilta.
Fenfuraami

Fenfuraami (C12H11NO2) on orgaaninen yhdiste, jota käytetään maataloudessa fungisidina eli sienten kasvua estävänä aineena.
Ominaisuudet.
Huoneenlämpötilassa fenfuraami on valkoista tai hieman ruskehtavaa kiteistä ainetta. Yhdiste liukenee vain vähän veteen ja runsaammin orgaanisiin liuottimiin kuten alkoholeihin, asetoniin, dikloorimetaaniin ja tolueenin. Fenfuraami on stabiili yhdiste eikä hajoa kuumennettaessa. Voimakkaasti happamissa tai emäksisissä olosuhteissa se hydrolysoituu.
Fenfuraami kuuluu karboksanilideihin, joiden vaikutusmekanismi sieniä vastaan on sienten mitokondrioiden soluhengityksen estäminen. Aine tehoaa vain avokantaisiin sieniin. Yhdisteen myrkyllisyys nisäkkäille on suhteellisen alhainen ja fenfuraamin LD50-arvo rotilla suonensisäisesti on 1,49 g/kg. Yhdiste ei ole myöskään osoittautunut mutageeniseksi Amesin testillä.
Valmistus ja käyttö.
Fenfuraamia voidaan valmistaa käyttämällä lähtöaineena 2-metyylifuraanikarboksyylihappoa. Tämä reagoi tionyylikloridin kanssa muodostaen happokloridijohdannaisen, joka reagoi aniliinin kanssa fenfuraamiksi.
Fenfuraami tuli Yhdysvalloissa markkinoille vuonna 1974. Yhdistettä käytetään viljojen siementen käsittelyyn ja ohran, vehnän ja kauran sienitautien kuten lumihomeen ja ruostesienten ehkäisyyn. Fenfuraamia voidaan käyttää jauheena tai liuoksena.
The Pinkprint

The Pinkprint on yhdysvaltalaisen artistin Nicki Minajin vuonna 2014 julkaistu albumi. Se ylsi Suomen virallisen listan sijalle 18.
Tuotanto.
Albumin on sanottu olevan erilainen, kuin mitä Nicki Minajin levyt ovat olleet. "Pink Friday" -tyyli on Minajin mukaan tärkeä osa hänen uraansa, mutta hän haluaa aloittaa uuden aikakauden. Minaj vertasi tyylinvaihdosta ympyrän sulkeutumiseen.
Albumilla pääosana tulee olemaa rap-musiikki. Cash Money -levy-yhtiön toimitusjohtaja, Birdman, kertoi Minajin vierailujen tyylin olevan "tyttömäisempi" kuin mitä tulevalla levyllä tullaan kuulemaan. Minaj on sanonut levyn olevan paljon henkilökohtaisempi ja syvällisempi kuin mitä on päässyt vierailukappaleissa esittämään. Minaj on sanonut, ettei tarkoituksen ole yrittää tehdä rap-albumia väkisin. Artisti sanoi myös, ettei levyllä ole Starships- ja Super Bass-kappaleen tyylisiä kappaleita.
Vierailujen osalta Birdman on sanonut, että niitä tullaan näkemään, jos ne sopivat kappaleisiin. Hänen mukaansa Minaj työstää ensin kappaleet, ja päättää sitten vasta vierailijoista. Albumilla esiintyy vierailevina artisteina mm. Beyonce, Meek Mill ja Ariana Grande.
Kappaleet.
Albumilta on julkaistu 3 singlea, Lookin' Ass, Pills n Potions ja Anaconda. 7.11.2014 Minaj julkaisi myös kappaleen nimeltä Only. Kappaleessa esiintyy Minajin lisäksi Drake, Lil Wayne ja Chris Brown. Looking Ass:n musiikkivideo on mustavalkoinen, mikä eroaa artistin entisestä värikkäästä tyylistä. Singlen kansikuva on aiheuttanut kohua Malcom X:n perheen väärinkäyttösyytösten vuoksi. Anacondan musiikkivideo on myös aiheuttanut kohua sen aran aiheen takia. Albumi julkaistiin 15. joulukuuta.
Kero Blaster

Kero Blaster () on japanilaisen Studio Pixelin kehittämä sammakkoaiheinen tasohyppelypeli. Sen julkaisupäivä oli 11. toukokuuta 2014 ja se julkaistiin PC:lle sekä iOS:lle. Pelin jakelija PC:lle on japanilainen PLAYISM, jonka kautta on myös ladattavissa pelin prologi ja kokeiluversio PINK HOUR. App Storesta voi ladata pelin kosketusnäytölle kehitetyn version iOS:lle. 
Juoni.
Pelin päähenkilö on sammakko, joka työskentelee Cat &amp; Frog Inc. yhtiössä, joka kehittää teleporttiteknologiaa. Hänen tehtävänään on puhdistaa yhtiön tukkeutuneet teleportit mustista olennoista, joita kutsutaan nimellä "negativus legatia". 
Pelaaminen.
Kero Blaster on tasohyppelypeli ja se muistuttaa Pixelin aikaisempaa peliä, Cave Storya. Pelin grafiikat ovat pikseligrafiikkaa ja se tekee pelaamisesta retrohenkistä. Peli etenee tasoissa, joihin "Kero" lähetetään vuoroperään teleportin välityksellä. Pelissä on aseiden kehittämismahdollisuus ja tuhoamalla pomoja pelaaja saa uusia aseita sekä apuvälineitä.